Hanne Leland vokste opp som yngst av fem søsken. Som 9-åring begynte hun å spille piano og hun skrev sin første låt da hun var ti år. Da hun var 14 år begynte hun å spille gitar og å konkurrere i diverse talentkonkurranser rundt hjemområdet. Som 16-åring vant hun en talentkonkurranse, og pengene hun vant der var nok til at hun kunne gå i et musikkstudio for å spille inn sin første demo. Demoen bestod av tre egenkomponerte låter.